கேள்வி: ஆம்பல் (தாவரம்) - பரவல் பற்றி தகவல் சொல்.
பதில்: படிமம்:Lotus_pond_Sambuor.jpg ஆம்பலானது மித மற்றும் வெப்பமண்டல ஆசியாவின் வங்காளதேசம், இந்தியா, இலங்கை, யுன்னான், சீனக் குடியரசு, பிலிப்பீன்சு, கம்போடியா, லாவோஸ், மியான்மர், தாய்லாந்து, வியட்நாம், இந்தோனேசியா , மலேசியா போன்ற நாடுகளில் ஆழமற்ற ஏரிகள் மற்றும் குளங்களில் பொதுவாக காணப்படுகிறது. இது வங்கதேசத்தின் தேசிய மலர் ஆகும். இது வடகிழக்கு ஆத்திரேலியா மற்றும் பப்புவா நியூ கினி காணப்படுகிறது. ஆம்பலானது வளர்ப்புத் தாவரமாகவும், காட்டுத் தாவரமாகவும் உள்ளது. இது அமிலத் தன்மை அற்ற நீரையே விரும்புகிறது. மேலும் இது 15&nbsp;°C க்கும் குறைவான வெப்பநிலையை பொறுத்துக்கொள்ளாது.
கேள்வி: ஆம்பல் (தாவரம்) - பெயரும் வகைகளும் என்பது என்ன?
பதில்: படிமம்:2007_nymphaea_rubra.jpg ஆம்பல் மலரானது ''ஷாப்ளா'' என வங்காள மொழி, ''கோகா'' என இந்தி ''குமுதம்'' என சமசுகிருதம் அழைக்கப்படுகிறது.[http://www.plantnames.unimelb.edu.au/Sorting/Nymphaea.html#pubescens Names] இந்த தாவரத்தின் இலைகளின் அடிப்பகுதியியல் சரியாக புலப்படாத அல்லது மெல்லிய ரோமக்கால்களைக் கொண்டிருக்கும். அதைபோல தண்டுகளும் மெல்லிய ரோமக்கால்களைக் கொண்டிருக்கும். இது தண்ணீருக்கு மேலே இருந்து தாவரத்தைப் பார்க்கும்போது வெளிப்படையாக தெரியாது. ஆம்பலானது பல இயற்கை கலப்பினங்களுடன், செயற்கையாகயாக ஆக்கப்பட்ட கலப்பினங்களுடன் வளர்க்கப்பட்ட சில வகைகளைக் கொண்டுள்ளது. ''ஆம்பலானது'' பல்வேறு ''சொற்களில்'' அறியப்படுகிறது, அவற்றில் மிகவும் பொதுவானது ரெட் வாட்டர் லில்லி என்ற வணிகப் பெயரில் அறியப்படும் செவ்வல்லி ஆகும், இது பெரும்பாலும் ஊதா நிற இலைகளையும் கொண்டுள்ளது.
கேள்வி: ஆம்பல் (தாவரம்) - தமிழிலக்கியங்களில் ஆம்பல் பற்றி நீங்கள் என்ன அறிந்துள்ளீர்கள்?
பதில்: "ஒண் செங்காந்தள் ஆம்பல் அனிச்சம்" என்பது கபிலர் (சங்ககாலம்) வாக்கு (குறிஞ். 62). இவ்வடியில் பயிலப்படும் 'ஆம்பல்' என்பதற்கு 'ஆம்பற்பூ' என்று உரை கூறுவர் நச்சினார்க்கினியர். 'ஆம்பல்' என்பது 'அல்லி', 'குமுதம்' என வழங்கும். ஆம்பல் வகையில் தமிழ் நாட்டில் வெண்ணிற மலரையுடைய வெள்ளாம்பலும், நீலநிற மலரையுடைய நீல ஆம்பலும், செந்நிற மலரையுடைய அரக் காம்பலும் (செவ்வல்லி) உள்ளன. பொதுவாக ஆம்பல் என்புழி. சங்க இலக்கியங்கள் வெள்ளாம்பலைக் குறிக்கின்றன.[https://ta.wikisource.org/wiki/%E0%AE%AA%E0%AE%95%E0%AF%8D%E0%AE%95%E0%AE%AE%E0%AF%8D:%E0%AE%9A%E0%AE%99%E0%AF%8D%E0%AE%95_%E0%AE%87%E0%AE%B2%E0%AE%95%E0%AF%8D%E0%AE%95%E0%AE%BF%E0%AE%AF%E0%AE%A4%E0%AF%8D_%E0%AE%A4%E0%AE%BE%E0%AE%B5%E0%AE%B0%E0%AE%99%E0%AF%8D%E0%AE%95%E0%AE%B3%E0%AF%8D.pdf/29 சங்க இலக்கியத் தாவரங்கள்] பக்கம் 13, டாக்டர் கு. சீநிவாசன் ஆம்பற் கொடியின் வேர்த்தொகுதியில் கிழங்கு இருக்கும். இக்கிழங்கு உணவாகப் பயன்படும். ஆம்பற் கிழங்கொடு புலால் நாற்றமுள்ள ஆமையின் முட்டையுடன் பரிசிலர் பெறுவர் என்ப: "யாமை ஈன்ற புலவுநாறு முட்டையைத் தேனாறு ஆம்பற் கிழங்கொடு பெறுஉம்" (புறநா. 176 : 4-5) ஆம்பல் பற்றிச் சங்கப் பாடல்கள் தரும் விளக்கங்களில் குறிப்பிடத்தக்க சில விளக்கங்கள் மட்டும் இங்குத் தொகுத்துத் தரப்படுகின்றன: :நெய்தல், குவளை, ஆம்பல் ஆகியவை வெவ்வேறு பூக்கள்.நெய்தலும் குவளையும் ஆம்பலும் சங்கமும் – பரிபாடல் 2-13 :குவளை - மணமுள்ள மலர் :ஆம்பல் - மணமில்லா மலர் :இரண்டும் குளத்தில் பூக்கும் :ஒருநீர்ப் பிறந்தொருங்கு நீண்டக் கடைத்தும் :விரிநீர்க் குவளையை ஆம்பல்ஒக் கல்லா :பெருநீரார் கேண்மை கொளினும்நீர் அல்லார் :கருமங்கள் வேறு படும். நாலடியார் 236 :கோட்டி, ஆம்பல், நெய்தல் ஆகியவை வெவ்வேறு பூக்கள்.கொட்டியும் ஆம்பல்லும் நெய்தலும் போலவே ஒட்டி உறுவார் உறவு – ஔவையார் – மூதுரை 17 :ஆம்பல் மெல்லிய இலைகளை உடையது.மெல்லிலை அரி ஆம்பல் – மதுரைக்காஞ்சி 252 :உள்ளே துளை கொண்ட ஆம்பல் கொடியில் குழல் என்னும் இசைக்கருவி செய்துகொள்வர்.ஆம்பல் அந் தீங்குழல் – குறிஞ்சிப்பாட்டு 222 :ஆம்பல் கொடி உள்ளே துளை கொண்டது.நீர்வளர் ஆம்பல் தூம்புடைத் திரள்கால் – நற்ற்றிணை 6 :கூம்பு நிற்பது போல ஆம்பல் பூக்கும்.கூம்புநிலை அன்ன முகைய ஆம்பல் – நற்றிணை 280 :பருமனான கால்களில் ஆம்பல் பூக்கும்.கணைக்கால் ஆம்பல் – நற்றிணை 230 :காற்று வீசும்போது விரியும் வெள்ளை-ஆம்பல் பூ வெண்காக்கை கொட்டாவி விடுவது போல இருக்கும்.உறுகால் தூக்கத் தூங்கி ஆம்பல், சிறு வெண்காக்கை ஆவித்து அன்ன – நற்றிணை 345 :வயலில் பூக்கும் ஆம்பல் தழையை களைந்து சேற்றில் அழுத்துவர்.வயல் வெள் ஆம்பல் உருவ நெறி தழை – நற்றிணை 390 :ஆம்பல் செடிகளைக் களை எடுப்பவர் நீரில் நின்றாலும் அந்த நீரைப் பருக முடியாமல் வேறு நீரைப் பருக விரும்புவர்.ஆம்பல் குறுநர் நீர் வேட்டாங்கு - குறுந்தொகை 178 :ஆம்பல் குளத்திலும் பூக்கும்.பொய்கை பூத்த புழல்கால் ஆம்பல் – ஐங்குறுநூறு 34 :கரும்புப் பாத்தியிலும் பூக்கும்.கரும்பு நடு பாத்தி கலித்த ஆம்பல் – ஐங்குறுநூறு 65 :அருவியிலும் பூக்கும்.அருவி ஆம்பல் மலைந்த சென்னியர் – பதிற்றுப்பத்து 62 :பல அடுக்குகளைக் கொண்டது.பல அடுக்கல் ஆம்பல் – பரிபாடல் 3-45 :செந்நிறத்திலும் பூக்கும்.செவ்வாய் ஆம்பல் – பரிபாடல் 8-116 :நிலவொளியில் மலரும்.மதி நோக்கி அலர் வீத்த ஆம்பல் – கலித்தொகை 72-6 :ஆம்பல் இலையில் பொங்கல் சோற்றைப் போட்டுச் சாட்டிவர்.ஆம்பல் அகல் அமலை வெஞ்சோறு – அகம் 196 :ஆம்பல் கொடியை வளையலாக அணிந்துகொள்வர்.ஆம்பல் வள்ளித் தொடிக்கை மகளிர் – புறம் 352